id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id id id id ms id id id id ms id ms ms id en id ms id id id id de ms ja id id ms ms id id id en ms ms en en en en id id id id id en id id jv ms id id it es id id en id ms ms ms ms ms ms
Kadar Jantung Sasaran Ideal Untuk Bakar Lemak - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Diet & Turun Berat Badan
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kadar Jantung Sasaran Ideal Untuk Bakar Lemak
Ditulis oleh Mohammad Nazri Zulkafli Disemak pada 03/12/2019
Disemak secara perubatan oleh Dr. Joseph Tan
Jumlah denyutan nadi boleh menjadi satu ukuran kepada keberkesanan aktiviti yang dilakukan oleh individu dalam usaha untuk menurunkan berat badan. Teruskan membaca jika anda ingin mengetahui kadar jantung sasaran yang optimum dalam meningkatkan keberkesanan pembakaran lemak.
Kadar jantung sasaran pada fasa pembakaran lemak
Seperti yang anda sedia maklum, jumlah denyutan nadi merupakan maklumat penting buat para doktor perubatan dalam menaksir kesihatan individu secara umum. Mereka yang mempunyai masalah kesihatan seperti masalah tiroid, masalah jantung dan keresahan boleh mempunyai jumlah denyutan nadi yang lebih tinggi daripada normal.
Namun, perlu diingatkan bahawa jumlah itu akan bergantung kepada faktor semasa seperti jenis aktiviti yang dilakukan oleh individu tersebut. Jika seseorang itu sedang bersenam, maka tidak hairanlah jika denyutan nadinya melebihi kadar normal (60 hingga 100 degupan seminit).
Kadar jantung sasaran semasa aktiviti senaman yang ideal untuk usia anda bergantung kepada jenis senaman yang anda sedang lakukan. Secara umumnya, ia boleh dikira seperti berikut:
Tolak 220 dengan usia anda. Jika anda berusia 28 tahun (220 – 28 = 192), maka, denyutan nadi maksimum anda berada dalam lingkungan 192 degupan seminit.
Untuk aktiviti pembakaran lemak, kebiasaannya kadar denyutan nadi berada pada tahap 70% daripada degupan jantung maksimum. Darab jumlah tersebut dengan 0.7 (0.7 x 192 = 134).
Jadi buat anda yang berusia 28 tahun, kadar denyutan nadi yang anda inginkan sewaktu bersenam berada dalam anggaran 134 degupan seminit. Anda boleh cuba Kalkulator Kadar Jantung Sasaran HelloDoktor.
Walaupun jalan pengiraannya kelihatan ringkas, peratusan denyutan nadi ideal bergantung kepada intensiti senaman yang dilakukan. Menurut American Heart Association, jumlah denyutan nadi boleh dipantau berdasarkan jenis senaman yang dilakukan oleh setiap individu. Dalam garis panduannya:
Aktiviti senaman sederhana: Jumlah denyutan nadi ideal berada pada kadar 50-70% daripada jumlah degupan jantung maksimum
Aktiviti senaman lasak: Jumlah denyutan nadi ideal berada pada kadar 70-85% daripada jumlah degupan jantung maksimum
Namun, jika anda baru mula bersenam, janganlah memaksa diri anda untuk mencapai kadar jantung sasaran seperti yang dinyatakan di atas. Anda akan memerlukan stamina bagi memastikan pembakaran lemak berada pada tahap optimum. Bina stamina anda perlahan-lahan dan ketahuilah bahawa pembakaran lemak badan ke tahap yang sihat tidak boleh dicapai dalam masa satu hari.
Kadar jantung sasaran ideal buat anda
Jika anda ingin menurunkan berat atau kadar lemak di dalam badan, anda perlu rajin untuk memeriksa kadar denyutan nadi anda sewaktu bersenam. Ambil masa di antara fasa rehat sebelum meneruskan aktiviti senaman tersebut. Jika anda mengamalkan program latihan angkat berat, buat pemeriksaan selepas selesai melakukan satu pusingan senaman. Anda boleh memeriksa kadar denyutan nadi anda dengan cara berikut:
Letakkan jari telunjuk dan jari tengah pada bahagian bawah pergelangan tangan berdekatan dengan pangkal ibu jari. Anda akan merasai denyutan.
Kira bilangan denyutan tersebut untuk tempoh 15 saat dan darabkannya dengan 4. Sebagai contoh, jika anda mempunyai 35 denyutan nadi dalam masa 15 saat, anda akan mendapat nilai 140 degupan seminit.
Buat mereka yang berusia 28 tahun, nilai denyutan tersebut berada pada paras normal untuk aktiviti lasak (70-85%).
Algoritma ini hanyalah panduan yang boleh digunakan oleh populasi umum dalam menilai prestasi senaman. Ia tidak tepat jika digunakan dalam mengakses keberkesanan untuk mengurangkan berat badan kerana jumlah lemak dalam badan dipengaruhi oleh pelbagai jenis faktor lain seperti pemakanan, tidur dan tahap stres.
Jumlah denyutan nadi maksimum juga mungkin tidak tepat buat setiap individu memandangkan cara pengiraannya terlalu ringkas. Ada individu yang mempunyai jumlah maksimum denyutan yang lebih rendah daripada hasil pengiraan yang dibuat. Dapatkan bantuan pakar fisiologi senaman atau jurulatih peribadi jika anda ingin tahu berkenaan dengan kadar jantung sasaran ideal buat anda.
Pengiraan kadar jantung sasaran perlu selari dengan jenis aktiviti yang dilakukan. Bagi mereka yang melakukan aktiviti berintensiti sederhana, kadar denyutan nadi kebiasaannya berada pada 50-70% daripada jumlah denyutan maksimum. Jika aktiviti tersebut berintensiti tinggi, 70-85% merupakan kadar ideal untuk denyutan nadi mereka daripada jumlah maksimum. Jika jumlah denyutan anda melebihi kadar yang disarankan, berjumpalah dengan doktor untuk pemeriksaan lanjut.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
What’s a fat-burning heart rate, and how’s it calculated? (https://www.healthline.com/health/fitness-exercise/fat-burning-heart-rate). Diakses pada 14 November 2019.
Know Your Target Heart Rates for Exercise, Losing Weight and Health. (https://www.heart.org/en/healthy-living/fitness/fitness-basics/target-heart-rates). Diakses pada 14 November 2019.
Exercise intensity: How to measure it. (https://www.mayoclinic.org/healthy-lifestyle/fitness/in-depth/exercise-intensity/art-20046887?pg=2). Diakses pada 14 November 2019.
Quantifying differences in the “fat burning” zone and the aerobic zone: implications for training. (https://www.ncbi.nlm.nih.gov/pubmed/19855335). Diakses pada 14 November 2019.
Jika Anda Benar Berhasrat Nak Kurus, Elak Ambil 12 Makanan Pantang Diet Ini!
Berat Makin Bertambah? Amalkan 14 Jenis Buah Ini, Confirm Kurus!
Ditulis oleh Mohammad Nazri Zulkafli Disemak pada 03/12/2019
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.